N á v r h 

UzneseniA Vlády slovenskej republiky

k návrhu na účasť Slovenskej republiky 
v stimulujúcich opatreniach spoločenstva v oblasti zamestnanosti od roku 2003
formou podpísania memoranda porozumenia 

Číslo uznesenia:
Zo dňa:
Číslo materiálu:
Predkladateľ: minister práce, sociálnych vecí a rodiny

Vláda

A.	schvaľuje

A.1. návrh na účasť Slovenskej republiky v stimulujúcich opatreniach spoločenstva v oblasti zamestnanosti od roku 2003 formou podpísania memoranda porozumenia 

A.2. výšku finančného príspevku, ktorý zaplatí Slovenská republika do Všeobecného rozpočtu Európskej únie za účasť v  programe spoločenstva v EUR takto:

	2003	2004	rok nasledujúci do vstupu SR do EÚ	
Príspevok spolu:	30 000 EUR	80 000 EUR	80 000 EUR	
v tom z:				
- PHARE:	18 000 EUR	48 000 EUR	48 000 EUR	
- štátneho rozpočtu	12 000 EUR	32 000 EUR	32 000 EUR	

B.	ukladá

podpredsedníčke vlády pre európsku integráciu

B.1. prerokovať možnosti spolufinancovania účasti Slovenskej republiky v stimulujúcich opatreniach spoločenstva v oblasti zamestnanosti od roku 2003 z prostriedkov PHARE na rok 2003 vo výške 18 000 EUR a na rok 2004 vo výške 48 000 EUR

každoročne do 31. decembra

ministrovi financií 

B.2. zabezpečiť úhradu finančného príspevku na účasť Slovenskej republiky v stimulujúcich opatreniach spoločenstva v oblasti zamestnanosti pre rok 2003 z prostriedkov PHARE vo výške 18 000 EUR

do dvoch mesiacov po požiadaní ministrom práce, sociálnych vecí a rodiny nadväzujúcom na dátum uvedený vo výzve Európskej komisie

B.3. vyčleniť v návrhu štátneho rozpočtu na rok 2003 v kapitole Všeobecná pokladničná správa 12 000 EUR na spolufinancovanie finančného príspevku, ktorý uhradí Slovenská republika do Všeobecného rozpočtu Európskej únie za účasť v stimulujúcich opatreniach spoločenstva v oblasti zamestnanosti 

v súlade s prípravou návrhu štátneho rozpočtu na rok 2003

B.4. vykonať rozpočtové opatrenie v rozpočte na rok 2003 – znížiť výdavky kapitoly Všeobecná pokladničná správa vo výške 12 000 EUR a zvýšiť výdavky kapitoly Ministerstvo práce, sociálnych vecí a rodiny SR na úhradu spolufinancovania zo štátneho rozpočtu príspevku, ktorý hradí Slovenská republika do Všeobecného rozpočtu Európskej únie za účasť v stimulujúcich opatreniach spoločenstva v oblasti zamestnanosti

do jedného mesiaca po požiadaní ministrom práce, sociálnych vecí a rodiny nadväzujúcom na dátum uvedený vo výzve Európskej komisie

ministrovi práce, sociálnych vecí a rodiny

B.5. zabezpečiť úhradu finančného príspevku na účasť Slovenskej republiky v stimulujúcich opatreniach spoločenstva v oblasti zamestnanosti z prostriedkov štátneho rozpočtu na rok 2003 vo výške 12 000 EUR

do troch mesiacov po dátume uvedenom vo výzve Európskej komisie

C.	poveruje

ministra práce, sociálnych vecí a rodiny

C.1.  podpísať „Memorandum porozumenia medzi Európskym spoločenstvom a Slovenskou republikou o účasti Slovenskej republiky v stimulujúcich opatreniach spoločenstva v oblasti zamestnanosti od roku 2003“

október 2002

Vykonajú:

podpredsedníčka vlády pre európsku integráciu
minister financií
minister práce, sociálnych vecí a rodiny